EGYÜTTMŰKÖDÉSI MEGÁLLAPODÁS
(a továbbiakban: megállapodás)

Amely létrejött egyrészről 
Budapest Főváros XIV. Kerület Zugló Önkormányzata
Székhely:				1145 Budapest, Pétervárad utca 2.	
Törzskönyvi azonosító szám:		735771	
Adószám:				15735777-2-42
KSH statisztikai számjel:		15735777-8411-321-01				
Képviseli: 				Rózsa András polgármester		
(a továbbiakban: Önkormányzat), 

másrészről 
a Budapest Főváros XIV. Kerület Zugló Gyermek és Ifjúsági Önkormányzat 
Székhely:				Budapest XIV. kerület (Zugló), Zuglói Ifjúsági Centrum
Képviseli: 				Pap Olivér Viktor polgármester	
mint a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet 77/A. §-sal polgári jogi jogalanyisággal felruházott nem jogi személy
(a továbbiakban: GYIÖK, együttesen: Felek) között, az alábbiakban foglaltak szerint:

Preambulum

Az együttműködési megállapodás célja, hogy az Önkormányzat elősegítse a zuglói fiatalok részére a demokrácia által szolgáltatott lehetőségek gyakorlását, a kerületi gyermek- és ifjúsági önkormányzat támogatásával, működésének segítésével, és a kerületi ifjúság érdekeit képviselve, hangot adjon korosztályuk véleményének, igényeinek. 

1. A fenti célok elérése érdekében, az Önkormányzat vállalja, hogy
– a GYIÖK működéséhez irodahelyiséget biztosít;
– a GYIÖK működéséhez évente az Önkormányzat éves költségvetésében meghatározott összegű anyagi támogatást nyújthat;
– a GYIÖK működéséhez és munkájához módszertani és szervezeti segítséget biztosít;
– a GYIÖK munkájának megismertetését a kerületi sajtón keresztül segíti;
– a GYIÖK-nek lehetőséget biztosít az önkormányzati szimbólumok használatára;
– a GYIÖK-kel rendszeres kapcsolatot tart a polgármesteren és a társadalmi ügyekért felelős alpolgármesteren keresztül;
– az ifjúsági ügyekért felelős alpolgármester havi rendszerességgel egyeztet a GYIÖK vezetőségével;
– a polgármester részt vesz az GYIÖK kétévente esedékes alakuló ülésén, ahol a GYIÖK tagjainak átadja megbízólevelüket.


2. Az Önkormányzat elismeri 
– a GYIÖK polgármestere tanácskozási joggal való részvételét a képviselő-testület, a Népjóléti Bizottság és a Klíma- és Környezetvédelmi Bizottság nyilvános ülésén;
– a GYIÖK polgármestere állandó meghívotti státuszát a képviselő-testület, a Népjóléti Bizottság, valamint a Klíma- és Környezetvédelmi Bizottság ülésére vonatkozóan;
– a GYIÖK javaslattételi jogát az Önkormányzat feladat- és hatáskörébe tartozó, zuglói ifjúságot és diákságot érintő ügyekben;
– a GYIÖK tájékoztatáshoz való jogát a zuglói ifjúságot és diákságot érintő, az Önkormányzat feladat- és hatáskörébe tartozó ügyekben.

3. Az együttműködési megállapodásban a GYIÖK vállalja, hogy
– képviseli a kerület ifjúságának és diákságának érdekeit;
– tájékoztatja a Képviselő-testületet a kerületi ifjúság és diákság véleményéről az őket érintő kérdések eldöntése előtt;
– közreműködik Zugló hagyományainak ápolásában;
– aktív szerepet vállal Zugló közéletében, segíti a zuglói fiatalokat a demokratikus intézményrendszer működésének megismerésében;
– éves pénzügyi tervet és beszámolót készít az Önkormányzattól érkező anyagi támogatás felhasználásáról;
– meghatározza saját működési rendjét;
– tagjai köréből megválasztja ifjúsági polgármesterét és ifjúsági alpolgármestereit;
– feladatai ellátására bizottságokat hoz létre és tanácsnokokat választ;
– javaslatot tesz az Önkormányzatnak pályázatok kiírására ifjúsági kulturális és sport témakörben; 
– az ifjúságot érintő témakörökben a GYIÖK polgármestere vagy az egyébként képviseleti és nyilatkozattételi jogkörrel rendelkező tagja tanácskozási joggal képviselteti magát a képviselő-testület, a Népjóléti Bizottság, valamint a Klíma- és Környezetvédelmi Bizottság ülésein;
– évente egy alkalommal tájékoztatja az Önkormányzat Képviselő-testületét a tevékenységéről és az Önkormányzat által biztosított támogatás felhasználásáról.

4. Felek megállapodnak, hogy a Felek közötti kommunikáció megkönnyítése érdekében, valamint a megállapodás teljesítésével, illetőleg esetleges módosításával, valamint szakmai jellegű kérdéseivel kapcsolatban a Feleket az alábbi kapcsolattartásért felelős személyek képviselik:

Önkormányzat részéről:
név: Varga László Zoltán	
telefonszám: +36 20 313-1048
e-mail cím: varga.laszlo@zuglo.hu



GYIÖK részéről:
név: Pap Olivér Viktor polgármester
e-mail cím: gyiok@zuglo.hu
 
5. Felek jogosultak a kapcsolattartó személyét és elérhetőségeit egyoldalú, írásos nyilatkozattal megváltoztatni.

6. A Felek a jelen megállapodást, mindkét fél aláírásának napjától határozatlan időre kötik meg. 

7. Felek a jelen megállapodást csak írásban és együttesen módosíthatják.

8. [bookmark: _Hlk167800680]A megállapodás megszűnik, ha bármelyik fél a megállapodást felmondja. A megállapodást bármelyik fél, a másik félhez címzett írásbeli nyilatkozattal, a kézhezvételtől számított 30 napos határidővel jogosult indokolás nélkül felmondani. 

9. [bookmark: _Hlk167800652]A GYIÖK tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján az Önkormányzat - az esetlegesen személyes adatnak minősülő adatok kivételével - a honlapján közzéteszi a jelen megállapodást teljes terjedelmében, és a megállapodás egyes adatait.

10. Felek megállapodnak abban, hogy jelen megállapodás teljesítésekor, valamint azt követően a megállapodás teljesítése kapcsán tudomásukra jutott információkat, tényeket, adatokat az Európai Parlament és a Tanács 2016. április 27-i (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (General Data Protection Regulation „GDPR”, azaz Általános Adatvédelmi Rendelet), valamint az információs önrendelkezési jogról és az információszabadságról szóló 2011. évi CXII. törvény, továbbá a vonatkozó magyar jogszabályok rendelkezéseinek megfelelően kezelik. A Felek a birtokukban lévő adatokat csak az arra felhatalmazott szervek, hatóságok részére adhatják ki, egyébként bizalmasan kezelik; harmadik félnek semmilyen formában nem adják tovább. A Felek birtokában lévő adatok és információk – a másik fél által előzetesen adott kifejezett írásbeli hozzájárulása nélkül – kizárólag a megállapodás teljesítésére használhatók fel.


Felek a megállapodást elolvasás és értelmezés után, mint akaratukkal mindenben megegyezőt jóváhagyták, és a képviselők három (3) eredeti példányban írták alá, melyből 2 (kettő) eredeti példány az Önkormányzatot illet, míg 1 (egy) eredeti példány a GYIÖK-öt illeti meg.


Budapest, 2026.  					Budapest, 2026.  
……………………………………
Budapest Főváros XIV. Kerület Zugló Önkormányzata
Rózsa András polgármester
……………………………………
Budapest Főváros XIV. Kerület Zugló Gyermek és Ifjúsági Önkormányzat 
Pap Olivér Viktor polgármester










Budapest, 2026.  

……………………………………
Budapest Főváros XIV. Kerület Zugló Önkormányzata
Kinisch Andrea társadalmi ügyekért felelős alpolgármester

